Document ID: 32006D0024

ΑΠΌΦΑΣΗ ΤΗΣ ΕΠΙΤΡΟΠΉΣ
της 20ής Ιανουαρίου 2006
για τη δεύτερη τροποποίηση της απόφασης 2005/710/ΕΚ για τη λήψη ορισμένων μέτρων προστασίας λόγω της υποψίας εμφάνισης γρίπης των πτηνών υψηλής παθογονικότητας στη Ρουμανία
[κοινοποιηθείσα υπό τον αριθμό Ε(2006) 62]
(Κείμενο που παρουσιάζει ενδιαφέρον για τον ΕΟΧ)
(2006/24/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), και ιδίως το άρθρο 18 παράγραφος 7,
την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (2), και ιδίως το άρθρο 22 παράγραφος 6,
Εκτιμώντας τα ακόλουθα:
(1)
Η γρίπη των πτηνών είναι μια λοιμώδης ιογενής νόσος των πουλερικών και άλλων πτηνών, η οποία προκαλεί θνησιμότητα και διαταραχές που είναι δυνατόν να λάβουν ταχέως διαστάσεις επιζωοτίας και πιθανόν να αποτελέσουν σοβαρή απειλή για την υγεία των ζώων και τη δημόσια υγεία και να μειώσουν κατακόρυφα την κερδοφορία της πτηνοτροφίας. Υπάρχει κίνδυνος να εισαχθεί ο παράγοντας της νόσου στην Κοινότητα μέσω του διεθνούς εμπορίου ζώντων πουλερικών και προϊόντων πουλερικών.
(2)
Στις 12 Οκτωβρίου 2005 η Ρουμανία γνωστοποίησε στην Επιτροπή την απομόνωση του ασιατικού στελέχους του ιού της γρίπης των πτηνών που συλλέχθηκε από κλινικό κρούσμα σε πουλερικά. Ως εκ τούτου, εκδόθηκε η απόφαση 2005/710/ΕΚ της Επιτροπής, της 13ης Οκτωβρίου 2005, για τη λήψη ορισμένων μέτρων προστασίας λόγω της υποψίας εμφάνισης γρίπης των πτηνών υψηλής παθογονικότητας στη Ρουμανία (3).
(3)
Η εν λόγω απόφαση τροποποιήθηκε με σκοπό την περιφερειοποίηση της Ρουμανίας για τις εισαγωγές στην Κοινότητα κρέατος πουλερικών και προϊόντων κρέατος πουλερικών, δεδομένου ότι οι εστίες του ασιατικού στελέχους του ιού της γρίπης των πτηνών στη Ρουμανία περιορίστηκαν στο δέλτα του Δούναβη.
(4)
Νέες εστίες της νόσου εντοπίστηκαν στο τμήμα της Ρουμανίας που θεωρείται απαλλαγμένο από τη νόσο. Ως εκ τούτου, η περιοχή της Ρουμανίας από την οποία πρέπει να εξακολουθήσουν να απαγορεύονται οι εισαγωγές στην Κοινότητα κρέατος πουλερικών και προϊόντων κρέατος πουλερικών πρέπει να επεκταθεί προκειμένου να καλύψει το τμήμα της χώρας ανατολικά και νότια της οροσειράς των Καρπαθίων.
(5)
Καθώς η Ρουμανία έχει πλέον επιβεβαιώσει την παρουσία της νόσου στην επικράτειά της, ο τίτλος της απόφασης 2005/710/ΕΚ πρέπει να τροποποιηθεί ώστε να ληφθεί αυτό υπόψη.
(6)
Ως εκ τούτου, η απόφαση 2005/710/ΕΚ θα πρέπει να τροποποιηθεί ανάλογα.
(7)
Τα μέτρα που ορίζονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2005/710/ΕΚ τροποποιείται ως εξής:
1)
Ο τίτλος αντικαθίσταται από τον ακόλουθο τίτλο:
2)
Το παράρτημα αντικαθίσταται από το κείμενο του παραρτήματος της παρούσας απόφασης.
Άρθρο 2
Τα κράτη μέλη λαμβάνουν αμέσως τα αναγκαία μέτρα για τη συμμόρφωση με την παρούσα απόφαση, τα οποία και δημοσιεύουν. Πληροφορούν αμέσως σχετικά την Επιτροπή.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 20 Ιανουαρίου 2006.

Labels: 3
17
18
6